มาแล้ว ปาเกตา เข้ายื่นโปรไฟล์ลุ้นคุมช้างศึก
มาร์กอส ปาเกตา กุนซือมากประสบการณ์ชาวบราซิล เดินทางเช้ามายื่นโปรไฟล์และสัมภาษณ์กับสมาคมกีฬาฟุตบอลแห่งประเทศไทยฯ แล้ว,วันที่ 21 เม.ย. ความเคลื่อนไหวล่าสุดของการสรรหาหัวหน้าผู้ฝึกสอนทีมชาติไทยคนใหม่ เพื่อแทนที่ของ เกียรติศักดิ์ เสนาเมือง ซึ่งตัดสินใจลาออกไปก่อนหน้านี้ และมีเฮดโค้ชชื่อดังหลายรายให้ความสนใจในตำแหน่งดังกล่าว,ล่าสุด เมื่อช่วงเช้าที่ผ่านมา มาร์กอส ปาเกตา กุนซือประสบการณ์สูงชาวบราซิล เดินทางเข้ามายื่นโปรไฟล์และสัมภาษณ์กับทีมงานของสมาคมกีฬาฟุตบอลแห่งประเทศไทยฯ ซึ่งประกอบด้วย โค้ชเฮง วิทยา เลาหกุล ประธานพัฒนาเทคนิคฯ และ พาทิศ ศุภะพงษ์ โฆษกสมาคมฟุตบอล เมื่อช่วงเช้าที่ผ่านมา เพื่อลุ้นเป็นหัวหน้าผู้ฝึกสอนฟุตบอลทีมชาติไทยคนใหม่,สำหรับ ปาเกตา วัย 58 ปี เป็นกุนซือมากประสบการณ์ เคยคุมทีมชาติบราซิล รุ่นอายุไม่เกิน 17 ปี และ 20 ปี และเคยพาทีมแซมบ้า ยู 17 คว้าแชมป์ฟุตบอลเยาวชนโลก รุ่นอายุไม่เกิน 17 ปี และเคยคุมทีมชาติซาอุดิอาระเบีย ลงแข่งขันฟุตบอลโลก รอบสุดท้าย ปี 2006 ที่ประเทศเยอรมัน เป็นเจ้าภาพ นอกจากนี้ยังมีประสบการณ์ในการคุมทีมในตะวันออกกลางอีกด้วย
มาร์กอส ปาเกตา กุนซือมากประสบการณ์ชาวบราซิล เดินทางเข้ามายื่นโปรไฟล์และสัมภาษณ์กับสมาคมกีฬาฟุตบอลแห่งประเทศไทยฯ แล้ว
มาร์กอส ปาเกตา,ทีมชาติไทย,ช้างศึก,สมาคมกีฬาฟุตบอลแห่งประเทศไทย